ຫວຽດນາມຕິດຕັ້ງກັງຫັນນໍ້າ ອັນທໍາອິດ ໃສ່ເຂື່ອນໄຟຟ້າ ເຊີນ ລາ
ເມື່ອສ້າງສໍາເລັດໃນທ້າຍປີ 2012 ໂຄງການ ເຂື່ອນໄຟຟ້າ Son La ກໍຈະເປັນ ເຂື່ອນທີ່ໃຫຍ່ທີ່ສຸດ ໃນຂົງເຂດ​ເອ​ເຊຍຕາເວັນອອກ ສຽງໃຕ້.
ກັງຫັນນໍ້າເຄື່ອງທໍາອິດໃນຈໍານວນ 6 ເຄື່ອງ ໄດ້ຖືກນໍາໄປ ຕິດຕັ້ງທີ່ໂຄງການເຂື່ອນໄຟຟ້າໃຫຍ່ແຫ່ງນຶ່ງ ໃນພາກຕາ ເວັນຕົກສຽງເໜືອຂອງຫວຽດນາມແລ້ວ ຊຶ່ງຈະຊ່ວຍບັນ ເທົາຜ່ອນເບົາການຂາດເຂີນກະແສໄຟຟ້າຢ່າງຊໍ້າເຮື້ອໃນ ປະເທດດັ່ງກ່າວທີ່ກໍາລັງເຕີບໃຫຍ່ຂະຫຍາຍໂຕຢ່າງໄວນັ້ນ ເມື່ອສ້າງສໍາເລັດໃນທ້າຍປີ 2012 ໂຄງການເຂື່ອນໄຟຟ້າ Son La ກໍຈະເປັນ ເຂື່ອນທີ່ໃຫຍ່ທີ່ສຸດໃນຂົງເຂດເອເຊຍ ຕາເວັນອອກສຽງໃຕ້ ທີ່ຈະສາມາດຜະລິດ ກະແສໄຟຟ້າໄດ້ 2,400 ເມກາວັດ ຈາກພະລັງນໍ້າໃນອ່າງນໍ້າທີ່ກວ້າງໃຫຍ່ ກວມເອົາສາມແຂວງຂອງຫວຽດນາມນັ້ນ ເຈົ້າໜ້າທີ່ຫວຽດນາມກ່າວວ່າ ກັງຫັນໜ່ວຍທໍາອິດໄດ້ຖືກຕິດຕັ້ງເຂົ້າໃສ່ໃນລະບົບສາຍສົ່ງ ໄຟຟ້າແຫ່ງຊາດເມື່ອວັນສຸກຜ່ານມານີ້ ຊຶ່ງໄວກ່ອນກໍານົດສອງປີ ກັງຫັນອີກສອງໜ່ວຍ ຄົງຈະເລີ່ມທໍາງານໄດ້ໃນທ້າຍປີໜ້າ ແລະທັງໝົດ 6 ເຄື່ອງນັ້ນ ແມ່ນຈະຕິດຕັ້ງສໍາເລັດໃນ ທ້າຍປີ 2012 ຊຶ່ງຈະແມ່ນສໍາເລັດກ່ອນກໍານົດສາມປີ ຂອງແຜນການກໍ່ສ້າງ ທີ່ເລີ່ມຕົ້ນຂຶ້ນ ເມື່ອປີ 2005 ໂຄງການເຂື່ອນໄຟຟ້າ Son La ນີ້ ຍັງຜົນໃຫ້ປະຊາຊົນປະມານນຶ່ງແສນຄົນ ຕ້ອງຖືກຍົກ ຍ້າຍຈາກຖິ່ນຢູ່ອາໃສເດີມ ສ່ວນໃຫຍ່ແມ່ນຊົນກຸ່ມນ້ອຍ ຄາດວ່າໂຄງການດັ່ງກ່າວນີ້ຈະຊ່ວຍ ບັນເທົາຄວາມຂາດແຄນກະແສໄຟຟ້າ ໃຫ້ແກ່ຫວຽດນາມ ທີ່ມີຄວາມຕ້ອງການໄຟຟ້າຢ່າງ ໃຫຍ່ ເພື່ອປ້ອນຖານອຸດສາຫະກໍາ ທີ່ກໍາລັງເຕີບໂຕຢ່າງໄວນັ້ນ